Diari Oficial de la Generalitat Valenciana


Sumari del DOGV 9725, del 15-11-2023 (2023/11293)

ACORD de 16 d'octubre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Gonzalo Clemente Calleja.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9725

Data del DOGV
:   15-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11811


Data del document
:   16-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 16 d'octubre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Gonzalo Clemente Calleja. [2023/11775]  
Núm. d'expedient: ABI 485/2023  
Causant: Gonzalo Clemente Calleja  
DNI: \*\*\*\*088\*\*  
Lloc i data de la defunció: València, el dia 23 de maig de 2016  
  
Últim domicili: València  
  
Antecedents de fet  
  
La Conselleria d'Hisenda, Economia i Administració Pública ha tingut coneixement mitjançant escrit de Forés Redó Abogados SCP de la defunció sense testar, el dia 23 de maig de 2016, de Gonzalo Clemente Calleja, amb DNI \*\*\*\*088\*\*.  
En la documentació aportada consten el certificat de defunció del causant; el certificat d'actes d'última voluntat, en què es constata que el causant no va atorgar testament; i les escriptures notarials de renúncia per part de les persones amb dret a heretar.  
De les actuacions dutes a terme per aquesta direcció general, es constata que el causant va estar empadronat en l'Ajuntament de València.  
De les actuacions prèvies resulta que no consta l'existència de persones amb dret a heretar, per la qual cosa es procedeix iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, tenint en compte el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
D'aquesta manera, fent ús de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Gonzalo Clemente Calleja, conforme a l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o la persona titular de la notaria, se sol·licitarà a les autoritats i al personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar al·legacions o aportar documents o altres elements de judici en qualsevol moment anterior a la resolució del procediment.  
  
València, 16 d'octubre de 2023.- El director general de Patrimoni: Antonio Joaquín Woodward Poch.